**Nutty Puttyn luolaonnettomuus** tapahtui 25. marraskuuta 2009, kun 26-vuotias John Jones kuoli jäätyään puristuksiin 28 tunniksi Nutty Puttyn luolastoon.

Luola
-----

Nutty Puttyn luola sijaitsee Yhdysvalloissa Utahin osavaltiossa. Se löydettiin ensimmäisen kerran vuonna 1960 ja siitä tuli nopeasti tunnettu haastavuudestaan ja vaarallisuudestaan. Luola jakautuu moneen eri osaan, joista jokainen on nimetty omalla nimellään.

John Jones
----------

Jones syntyi suureen perheeseen, jossa oli viisi poikaa sekä kaksi tyttöä. Lisäksi hän omisti 16 veljentytärtä. Jonesin kokemus luolista alkoi jo lapsuudessa, kun hänen isänsä vei häntä ja veljeään Joshia kiertelemään eri luolastoihin Utahissa.

Jones oli vahvasti kristitty ja hänet tunnettiin hyvästä luonteestaan, ilahduttavasta huumorintajusta, suuresta työmoraalistaan ja aidosta ihmisrakkaudestaan.

Onnettomuuden aikoihin Jones oli opiskelemassa lasten kardiologiksi Virginiassa. Hän oli naimisissa, omisti yhden vuoden ikäisen tyttären ja hänen vaimonsa oli raskaana. Ennen onnettomuutta Johnin luolavierailut olivat vähentyneet merkittävästi, mutta hänen luolakokemuksensa oli silti merkittävä aikaisemmilta vuosilta.

Onnettomuus
-----------

### Aikaisemmat tapahtumat

Onnettomuutta edeltävänä päivänä Jones ja hänen veljensä päättivät valita Nutty Puttyn heidän seuraavaksi luolavalloituksekseen. He saapuivat luolan suulle kello 20.00 paikallista aikaa. Alueella oli heidän lisäkseen yhdeksän heidän ystäväänsä sekä tuttavaansa.

Seurueen ensimmäinen tunti luolastossa sujui ongelmitta ja he olivat tutkineet luolan suurinta huonetta, Big Slideä. Pian tämän jälkeen Jones, hänen veljensä sekä heidän kaksi ystäväänsä päättivät yrittää haastetta, jossa tarkoituksena oli kulkea kapeana ja haastavana tunnetun Synnytyskanavan läpi.

### Onnettomuus

Jones aloitti haasteen ensimmäisenä, mutta hetken ryömittyään tunneli ei näyttänyt merkkejä laajenemisesta vaan kävi yhä kapeammaksi. Hetken mietittyään asiaa hän jatkoi eteenpäin, jolloin tunneli kävi yhä ahtaammaksi ja teki poikkeuksellisen jyrkän laskun alaspäin. Jones puristi itseään eteenpäin ajatellen käytävän laajenevan tuon pudotuksen jälkeen.

Nopeasti kävi ilmi, että kaikki oli mennyt pieleen jo 50 metriä aiemmin, sillä seurue ei ollut alun perinkään saapunut Synnytyskanavaan vaan Jones oli puskenut itsensä joko Scout Eateriin tai Ed's Pushiin. Jonesin ongelmat alkoivat välittömästi. Hänellä ei ollut mahdollisuuksia kääntyä, eikä mahdollisuutta peruuttaa takaisin omin avuin. Ainoa mahdollisuus oli jatkaa eteenpäin käytävää, jonka halkaisija oli suunnilleen kuivausrummun aukon kokoinen. Jones oli joutunut pidättämään hengitystä, mutta siitä luovuttuaan hän oli juuttunut lopullisesti.

### Pitkä odotus

Jonesia tuli auttamaan ensiksi hänen veljensä Josh, joka yritti vetää vaikeuksissa olevaa veljeänsä ulos. Tapahtui kuitenkin kohtalokas seuraus, sillä Joshin päästäessä irti, liukui Jones vielä syvemmälle luolastoon vielä pahempaan asentoon kuin aiemmin. Hänen kätensä olivat hänen rintansa alla eikä hän pystynyt liikkumaan ollenkaan. Josh riensi hakemaan apua luolan ulkopuolelta ja ensimmäinen henkilö, joka saapui avuksi oli paikallinen vapaaehtoinen Susan. Hänenkään suunnitelmiinsa ei kuulut muuta, kuin nopea analysointi Jonesin tilasta ja avun tilaaminen alueelle. Muutaman tunnin päästä alueelle saapui pelastusryhmä, jotka alkoivat välittömästi kehitellä suunnitelmaa Jonesin pelastamiseksi. Lopulta he päätyivät kokeilemaan eräänlaista taljasysteemiä. Siinä pelastusköysi kiinnitetään Jonesin jalkoihin ja pelastajien on tarkoitus vetää hänet ulos.

Käytävää piti saada kuitenkin laajemmaksi toimenpidettä varten. Poraamisessa kesti tunteja ja tilanteen vakavuutta edesauttoi myös Jonesin vaikea asento. Koko tänä aikana hänen tilansa oli heikentynyt, sydän kävi ylikierroksilla ja hänellä oli myös hengitysvaikeuksia. Pelastajat toivat Jonesille kaksisuuntaisen kaapeliradion, jotta hän voisi puhua luolan suulla odottavan vaimonsa kanssa. Tässä vaiheessa Jones oli ollut ylösalaisin 19 tuntia.

### Pelastaminen aloitetaan

Pelastajat työskentelivät kahdeksan miehen tandemissa kerralla vetämässä Jonesia ulos. Operaatiossa jouduttiin pitämään useita taukoja Jonesin kokemien kipujen vuoksi. Kolmen vetäisykerran jälkeen Jones sai näköyhteyden pelastajiinsa. Pelastajien mukaan hän näytti väsyneeltä, hänen silmänsä olivat punaiset ja hän valitti kovista jalkakivuista. Tämän jälkeen pelastajat jatkoivat vetämistä Jonesin ollessa jo melkein turvassa.

#### Kohtalokas virhe ja kuolema

Neljännellä vetäisyllä tapahtui vakava virheliike, kun koko vetäisyjoukkue kaatui yhtäkkiä taaksepäin köyden irrotessa heidän käsistään. Lähin vetäjä iskeytyi kallioon ja pyörtyi hetkeksi. Hänen virkouduttuaan hän huomasi Jonesin jalkojen lähellä olevan kivikaaren murtuneen, mihin köysi oli sidottu. Jones oli liukunut uudestaan takaisin onkaloon, vielä syvemmälle kuin ennen.

Pelastajat yrittivät vielä toteuttaa suunnitelmaa uudestaan, mutta Jonesin elintoimintojen heikentyessä haaveesta luovuttiin. Keskiyöllä 25. marraskuuta lääketieteen ammattilainen totesi John Jonesin kuolleeksi 26 vuoden iässä.

Onnettomuuden jälkeen
---------------------

Seuraavana päivänä viranomaiset tiedottivat Jonesin saamisen luolasta olevan liian vaikeaa ja vaarallista, joten Nutty Puttyn luolasto jäi hänen viimeiseksi lepopaikakseen. Viikkoa myöhemmin luolasto suljettiin yleisöltä lopullisesti ja sen suuaukko sinetöitiin.

Lähteet
-------

1. 1 2 3  William DeLong: Why Utah's Nutty Putty Cave Is Sealed Up With One Spelunker Inside *All That's Interesting*.  11.3.2023. Viitattu 25.8.2023. (englanniksi)
2. 1 2 3 4 5 6 7 8 9 10 11 12 13 14  cavehaven.com/nutty-putty-cave-accident/ *cavehaven.com*. Viitattu 25.8.2023.